คณะบริหารธุรกิจ มหาวิทยาลัยรังสิต

วิทยาลัยบริหารธุรกิจ มหาวิทยาลัยรังสิต หรือ  เป็นคณะที่เก่าแก่ที่สุดของมหาวิทยาลัยรังสิต โดยเปิดรับนักศึกษารุ่นแรกตั้งแต่ปีการศึกษา 2529 ในนามวิทยาลัยรังสิต 
ปีการศึกษา 2529 คณะบริหารธุรกิจตั้งขึ้นพร้อมการก่อตั้งวิทยาลัยรังสิต และดำเนินการเปิดรับนักศึกษารุ่นแรก โดยมีสาขาวิชาทั้งหมด 6 สาขาวิชา คือ สาขาวิชาการบัญชี สาขาวิชาการเงินการธนาคาร สาขาวิชาการจัดการ สาขาวิชาคอมพิวเตอร์ธุรกิจ สาขาวิชาการตลาดและ สาขาวิชาการบริหารอุตสาหกรรม ซึ่งทุกสาขาวิชาจะใช้ชื่อปริญญาบริหารธุรกิจบัณฑิต มหาวิทยาลัยรังสิตได้มีการปรับระบบการศึกษาจากระบบทวิภาคให้เป็นแบบไตรภาค คณะบริหารธุรกิจจึงได้ทำการปรับปรุง หลักสูตรในหมวดวิชาศึกษาทั่วไป และหมวดอื่น ๆ พร้อมทั้งปรับเพิ่มจำนวนหน่วยกิตในรายวิชาต่าง ๆ เพื่อให้สอดคล้องกับระบบใหม่ นอกจากนี้คณะบริหารธุรกิจได้ทำการเปลี่ยนชื่อสาขาวิชา จาก“สาขาวิชาคอมพิวเตอร์ธุรกิจ” เป็น “สาขาวิชาระบบสารสนเทศคอมพิวเตอร์” และ“สาขาวิชาการบริหารอุตสาหกรรม” เป็น “การจัดการอุตสาหกรรม” และยังขอเปิดดำเนินการหลักสูตรต่อเนื่อง 2 ปี เพิ่มอีก 2 สาขาวิชาคือ สาขาวิชาระบบสารสนเทศคอมพิวเตอร์ และสาขาวิชาการตลาด
1 มิถุนายน 2532 หลักสูตรบริหารธุรกิจบัณฑิตทั้ง 6 สาขาวิชา ได้รับรองมาตรฐานการศึกษาโดยทบวงมหาวิทยาลัย
31 กรกฎาคม 2533 วิทยาลัยรังสิตได้เปลี่ยนชื่อเป็นมหาวิทยาลัยรังสิต
ปีการศึกษา 2538 สาขาวิชาการบัญชีได้รับการอนุมัติจากทบวงมหาวิทยาลัยทำการเปลี่ยนชื่อปริญญาจากบริหารธุรกิจบัณฑิต เป็น บัญชีบัณฑิต
ปีการศึกษา 2538 คณะบริหารธุรกิจได้ทำการปรับปรุงหลักสูตรบัญชีบัณฑิต 1 หลักสูตรและบริหารธุรกิจบัณฑิต 5 หลักสูตร
ปีการศึกษา 2539 เริ่มใช้หลักสูตรใหม่ทั้ง 6 หลักสูตรที่มีการปรับปรุง
กุมภาพันธ์ 2541คณะบริหารธุรกิจได้ทำเรื่องขอประเมินคุณภาพการจัดการศึกษาต่อคณะกรรมการการศึกษาฯ ทั้ง 6 สาขาวิชา โดยมีหลักสูตรที่ ได้รับการรับรองมาตรฐานแล้ว และผ่านการประเมินคุณภาพ 2 สาขาวิชา คือ สาขาวิชาการบัญชีและ สาขา วิชาการบริหารอุตสาหกรรม
ปีการศึกษา 2541 คณะบริหารธุรกิจได้ขอเปิดดำเนินการหลักสูตรต่อเนื่อง 2 ปี จำนวน 4 สาขา คือ สาขาวิชาการบัญชี การจัดการ การบริหารอุตสาหกรรมและขอเปิดดำเนินการหลักสูตรบริหารธุรกิจบัณฑิต สาขาวิชาการจัดการทรัพยากรมนุษย์ เพิ่มอีก 1 หลักสูตร นอกจากนั้นคณะบริหารธุรกิจยังขอเปิดดำเนินการ หลักสูตรระดับบัณฑิตศึกษาคือ หลักสูตรบริหารธุรกิจมหาบัณฑิต โดยเปิดเป็นระบบไตรภาค และเริ่มรับนักศึกษาตั้งแต่ภาคการศึกษาที่ 3/2541 เป็นต้นมา
ปีการศึกษา 2543 หลักสูตรบริหารธุรกิจมหาบัณฑิต ได้รับการรับรองมาตรฐานศึกษา
ปีการศึกษา 2546 คณะบัญชีได้แยกออกจากคณะบริหารธุรกิจ โดยรับผิดชอบดูแลหลักสูตรบัญชีบัณฑิต
ปีการศึกษา 2547 หลักสูตรบริหารธุรกิจมหาบัณฑิตได้มีการปรับปรุงหลักสูตรให้มีความทันสมัยมากขึ้นและ ยังมีการเปลี่ยนให้เป็นระบบทวิภาคอีกด้วย โดยจะเริ่มใช้กับนักศึกษาปีการศึกษา 2548 นอกจากนั้น คณะบริหารธุรกิจ ได้ขอเปิดดำเนินการหลักสูตรระดับบัณฑิตศึกษาหลักสูตรใหม่ คือ หลักสูตรการจัดการ มหาบัณฑิต สาขา วิชาการเป็นผู้ประกอบการโดยจะเริ่มรับนักศึกษา
ภาคการศึกษาที่ 1/2548 มีการสอนที่ศูนย์ศึกษาวิภาวดี นอกจากนั้น หลักสูตรบริหารธุรกิจบัณฑิตอีก 4 สาขาวิชา คือสาขา วิชาการจัดการ การเงินการธนาคาร การตลาด และระบบสารสนเทศคอมพิวเตอร์ ยังได้การรับรอง การประเมินคุณภาพการจัดการศึกษา จากคณะกรรมการการอุดมศึกษาอีกด้วย
ปีการศึกษา 2562 คณะบริหารธุรกิจ เปิดหลักสูตรทวิปริญญา RBS & YUFE การจัดการโลจิสติกส์และซัพพลายเชน คณะบริหารธุรกิจ มหาวิทยาลัยรังสิต และ International Business, Yunnan University of Finance and Economics วัตถุประสงค์ในการเรียนการสอนของหลักสูตรทวิปริญญาทางด้านการจัดการโลจิสติกส์ และซัพพลายเชน คณะบริหารธุรกิจ มหาวิทยาลัยรังสิต และธุรกิจระหว่างประเทศ มหาวิทยาลัยเศรษฐศาสตร์ และการเงินยูนนาน ประเทศจีน มีวัตถุประสงค์ในการขยายฐานความรู้ ทางด้านการบริหารและพัฒนาธุรกิจ ระหว่างประเทศไทย และประเทศจีน โดยมุ่งเน้นในการศึกษาถึงสภาพสังคม วัฒนธรรม การเปลี่ยนแปลงของสภาวะแวดล้อมในประเทศจีน การนำเข้า-ส่งออก และการดำเนินธุรกิจระหว่างประเทศไทย และประเทศจีนเป็นสำคัญ โดยปัจจุบันเปิดหลักสูตรทวิปริญญานี้เปิดโอกาศให้นักศึกษาคณะบริหารธุรกิจ มหาวิทยาลัยรังสิต เข้าร่วมศึกษาในโครงการได้ไม่จำเป็นต้องเป็นนักศึกษาการจัดการโลจิสติกส์และซัพพลายเชนเพียงอย่างเดียว
ปีการศึกษา 2565 คณะบริหารธุรกิจได้ขอเปิดดำเนินการหลักสูตรปริญาตรีเพิ่มจำนวน 1 สาขา คือ สาขาวิชาการบริหารธุรกิจระหว่างประเทศ
ปีการศึกษา 2567 คณะบริหารธุรกิจได้ขอเปิดดำเนินการหลักสูตรปริญาตรีเพิ่มจำนวน 1 สาขา คือ สาขาวิชาการเป็นผู้ประกอบการ
ปีการศึกษา 1/2568 คณะบริหารธุรกิจได้ขอเปิดดำเนินการหลักสูตรปริญาตรีเพิ่มจำนวน 1 สาขา คือ สาขาวิชาการการบริหารธุรกิจเกษตรและอาหาร
คณาจารย์ผู้บริหาร.
<templatestyles src="Col-begin/styles.css"/>